== Præcis masse og isotopforhold ==
Massespektrometeret måler på hvert enkelt molekyle i et stof, og skelner derfor mellem [[isotop]]er, dvs. at [[chlor]] både vil give en top ved 35 og 37 i massespektret, da chlor består af <sup>35</sup>Cl og <sup>37</sup>Cl. Massespektrometre med høje opløsninger kan måle molekylarmassen meget præcist (±0,005%). Hvert enkelt [[grundstof]] har en præcis masse, fx har [[oxygen]]: ''m''(<sup>16</sup>O) = 15,9949, og derfor kan man bestemme et stofs molekylformel ud fra stoffets præcise masse, da der kun er én sammensætning, som giver netop den masse. Fx kan man vha. præcise masser skelne mellem CO og C<sub>2</sub>H<sub>4</sub>, som ved afrundede masser begge vejer 28 g/mol. I moderne massespektrometri anvendes denne metode ofte, da den er hurtig, men den kan dog ikke anvendes, hvis toppen for molekylarionen er svag eller usynlig.
Kemi